
**ΑΞΙΟΠΙΣΤΕΣ ΣΕΛΙΔΕΣ ΔΙΑΔΙΚΤΥΟΥ**



 Να έχετε υπόψη ότι στο διαδίκτυο (Internet) οι πληροφορίες που συλλέγετε να είναι από αξιόπιστες σελίδες. Το διαδίκτυο είναι μια ανεξάντλητη πηγή πληροφοριών όπου συνυπάρχουν ψευδείς και αληθινές πληροφορίες. Αν μπείτε σε προσωπική ιστοσελίδα δίνετε μεγάλη προσοχή στον συγγραφέα της. Αν μπείτε σε ιστοσελίδα φορέα φροντίστε να είναι Κυβερνητικές (έχουν την προέκταση «.gov» ή «.mil»), Εκπαιδευτικές ιστοσελίδες («.edu»), Εμπορικές («.com»). Υπάρχουν και οι προεκτάσεις που εκφράζουν χώρα όπως είναι «.gr», για την Ελλάδα ή «.us», για τις ΗΠΑ, σε αυτή την περίπτωση ελέγχετε τον φορέα π.χ. μια αξιόπιστη εφημερίδα.

Η αξιοπιστία να λαμβάνεται υπόψη και ευρύτερα, σε κάθε επίσκεψη στο διαδίκτυο, είτε για εργασία, είτε για προσωπική ενημέρωση.

 Επιλέγετε τις πληροφορίες που θεωρείτε ότι βοηθούν στην σύνταξη της εργασίας, να είναι μέσα στο θέμα και κατανοητές. Η διαδικασία της συγγραφής είναι σαν αυτή της έκθεσης.

Τα «κομμάτια» του κειμένου της πηγής ή των πηγών που χρειάζεστε, μεταφέρονται στο κείμενό με δικά σας λόγια. Να γράψετε αυτό που διαβάσατε, όπως θα το λέγατε, θα το περιγράφατε σε κάποιον. Η εργασία με αυτόν τον τρόπο έχει το προσωπικό σας ύφος. Είναι η καλή συνήθεια που θα σας φανεί χρήσιμη κυρίως στις επόμενες βαθμίδες εκπαίδευσης. Να έχετε υπόψη ότι η αντιγραφή είναι κλοπή ενώ η μεταφορά με δικά σας λόγια προσφέρει αξιοπιστία στην προσπάθειά σας.